**OBRAZLOŽENJE OPĆEG DIJELA PRORAČUNA:**

1. **OBRAZLOŽENJE PRIHODA I RASHODA, PRIMITAKA I IZDATAKA**

**Prikaz prihoda**



U tablici je dan prikaz planiranih prihoda Proračuna Grada Duga Resa za 2023.-2025. godine, te promjene plana 2023. godine.

Najznačajniji proračunski prihodi su i dalje prihodi od poreza i u 2023. godini su planirani u iznosu od 3.635.178,18 EUR-a što je 45,08% cijelog proračuna. Prihode od poreza čine porez i prirez na dohodak (porez iz plaća, obrta, slobodnih zanimanja, drugog dohotka), porezi na imovinu (porez na kuće za odmor, javne površine, porez na promet nekretnina) i porezi na robu i usluge (porez na potrošnju i porez na tvrtku). Izmjenama i dopunama proračuna za 2023. godinu prihodi od poreza povećavaju se za 500.000,00 EUR-a prema očekivanim uplatama do kraja godine, uzimajući u obzir ostvarenje u prva tri mjeseca ove godine.

Pomoći su predložene u iznosu od 2.187.163,72 EUR-a. Kao i svake godine prema državnim i županijskim tijelima planiraju se uputiti zahtjevi za pomoć kao i kandidiranje na natječaje (od kojih su neki u tijeku) za financiranje kapitalnih objekata i tekućih izdataka kroz projekte kao što su:

- nabavka knjižne i neknjižne građe za knjižnicu,

- dodatna ulaganja u Pučkom otvorenom učilištu,

- provođenje predškolskog programa vrtića,

- energetska obnova vrtića

- sanacija klizišta u Tušmeru.

Izmjenama i dopunama proračuna za 2023. godinu povećavaju se planirani prihodi od pomoći za 1.103.009,53 EUR-a i to najvećim dijelom za projekt Sanacije dječjeg vrtića (potres) i za novi projekat Pametni Grad Duga Resa, kao i za projekat izgradnje dječjeg vrtića Maslačak (projektna dokumentacija) i za razvoj biciklističke infrastrukture. Povećana su planirana sredstva fiskalnog izravnanja iz državnog proračuna za 127.710,00 EUR-a.

Prihodi od imovine planirani su u iznosu od 67.688,62 EUR-a, a čine ih zakup poslovnog prostora, iznajmljivanje gradskih površina, kamate, koncesije, spomeničke rente. Izmjenama i dopunama proračuna za 2023. godinu povećavaju se vlastiti prihodi od zakupa prostora proračunskog korisnika Javna ustanova InovaDR za 1.787,00 EUR-a.

Prihodi od administrativnih pristojbi i po posebnim propisima (vlastiti prihodi proračunskih korisnika i biljezi, te komunalni doprinos i naknade, prihod od turističke pristojbe, šumskog i vodnog doprinosa) planirani su u iznosu od 897.922,90 EUR-a, od čega je prihod Gradske knjižnice i čitaonice planiran u iznosu od 2.654,46 EUR-a, Pučkog otvorenog učilišta 14.630,04 EUR-a i Dječjeg vrtića u iznosu od 336.753,60 EUR-a. Izmjenama i dopunama proračuna za 2023. godinu povećavaju se planirani prihodi od komunalne naknade za 35.900,00 EUR-a.

Prihodi od prodaje proizvoda i roba te pruženih usluga i prihodi od donacija su prihodi proračunskih korisnika i planirani su u iznosu od 36.335,53 EUR-a, od čega je prihod od obavljanja vlastite djelatnosti Pučkog otvorenog učilišta planiran u iznosu od 33.681,07 kn, a prihod od donacija 1.327,23 EUR-a i prihod od donacija Dječjeg vrtića u iznosu od 1.327,23 EUR-a.

Ostali prihodi planirani su u iznosu od 1.990,84 EUR-a, a odnose se na prihode od kazni i ostalih prihoda.

Prihodi od prodaje nefinancijske imovine planirani su u iznosu od 39.816,84 EUR-a prema dinamici otplate i prodaje stanova 26.544,56 EUR-a i prihod od prodaje zemlje 13.272,28 EUR-a.

**Prikaz rashoda i izdataka**



Iz tabličnog prikaza vidljivo je da su ukupni rashodi i izdaci proračuna za 2023. godinu planirani u iznosu od 8.457.111,23 kn, a izmjenama i dopunama proračuna povećavaju se za 1.379.773,53 EUR-a pa ukupno planirani rashodi iznose 9.836.884,83 EUR-a.

Rashodi poslovanja planirani su u iznosu od 5.258.210,90 EUR-a, a izmjenama i dopunama proračuna povećavaju se za 169.005,27 EUR-a. Unutar rashoda poslovanja najveći rashodi odnose se na materijalne rashode i rashode za zaposlene.

Rashodi za zaposlene djelatnika Grada Duge Rese i svih proračunskih korisnika (Javna ustanova InovaDR za poticanje lokalnog razvoja, Pučko otvoreno učilišta, Gradska knjižnica i čitaonica i Dječji vrtić) planirani su u iznosu od 1.749.609,13 EUR-a, a odnose se na plaće, doprinose na plaće i ostale rashode za zaposlene (otpremnine, jubilarne nagrade, naknade za bolest, uskrsnice, dodatak za uspješnost na radu i sl.). Izmjenama i dopunama proračuna rashodi za zaposlene smanjuju se za 20.000,00 EUR-a budući da još uvijek postoje nepopunjena radna mjesta.

Materijalni rashodi planirani su u iznosu od 2.145.782,70 EUR-a. Odnose se na rashode za izvršavanje programskih aktivnosti i redovno poslovanje gradske uprave i proračunskih korisnika. Najveći dio rashoda odnosi se na rashode za usluge. Izmjenama i dopunama proračuna materijalni rashodi povećavaju se za 158.505,27 EUR-a.

Financijski rashodi planirani su u iznosu od 13.073,19 EUR-a, a najveći dio odnosi se na kamate na dugoročni kredit HBOR-a za modernizaciju sustava javne rasvjete.

Subvencije su planirane u iznosu od 51.363,72 EUR-a, a odnose se na subvencije poljoprivrednicima i gospodarstvenicima.

Pomoći dane u inozemstvo i unutar općeg proračuna planirane su u iznosu od 31.720,75 EUR-a, a odnose se na pomoći dane za dvije osnovne škole za produženi boravak učenika i za novi projekat sufinanciranja prehrane u vrtiću i osnovnoj školi djece s teškoćama u razvoju s područja grada Duge Rese u Centru za odgoj i obrazovanje djece i mladeži Karlovac. U 2024. i 2025. godini planirana je izgradnja dvorane Osnovne škole I.G.Kovačić. Izmjenama i dopunama proračuna pomoći se povećavaju za 30.500,00 EUR-a od čega je 500 EUR-a predviđeno za OŠ I.G.Kovačić kao pomoć na projektu „Čitanje ne poznaje granice“ za sufinanciranje prijevoza učenika u Sloveniju, a 30.000,00 EUR-a za opremanje kuhinje u Đačkom domu.

Naknade građanima i kućanstvima na temelju osiguranja i druge naknade planirane su u iznosu od 208.042,99 EUR-a, a odnose se na stipendije, prijevoz učenika osnovnih i srednjih škola, naknade za novorođenčad, isplate po socijalnom programu, sufinanciranje djelatnosti dadilja kao i novog tekućeg projekta nagrađivanja učenika generacije osnovnih i srednje škole.

Ostali rashodi planirani su u iznosu od 1.058.618,35 EUR-a, od čega se najveći dio odnosi na sufinanciranje projekta Aglomeracija Karlovac – Duga Resa.

Rashodi za nabavu nefinancijske imovine u 2023. godini planirani su u iznosu od 3.132.539,00 EUR-a. Najveći dio ovih rashoda odnosi se na projekat Aglomeracije Karlovac – Duga Resa i sanaciju klizišta u Tušmeru. Izmjenama i dopunama proračuna rashodi za nabavu nefinancijske imovine povećavaju se za 1.210.768,26 EUR-a i to 639.205,52 EUR-a za nabavu neproizvedene dugotrajne imovine (projekti), 74.658,84 EUR-a za nabavu proizvedene dugotrajne imovine, te 496.903,90 EUR-a za dodatna ulaganja na nefinancijskoj imovini (projekti sanacije i energetske obnove dječjeg vrtića).

1. **OBRAZLOŽENJE PRENESENOG MANJKA, ODNOSNO VIŠKA**



U tablici je dan prikaz planiranog viška prihoda Grada Duga Rese i manjka prihoda Gradske knjižnice i čitaonice po godinama.

Grad Duga Resa ima planiran višak prihoda u 2023. godini u iznosu od 1.591.519,02 EUR-a zbog neutrošenih sredstava raspoređenih odlukom o raspodjeli rezultata iz prijašnjih godina i očekivanog rezultata poslovanja do kraja ove godine.

Gradska knjižnica i čitaonica ima planiran manjak prihoda u iznosu od 504,35 EUR-a zbog očekivanih rashoda do kraja godine, a koji će biti plaćeni u sljedećoj godini iz njihovih vlastitih prihoda (materijalni rashodi za 12. mjesec 2022. godine).

Izmjenama i dopunama proračuna za 2023. godinu, a nakon izrade financijskih izvještaja za 2022. godinu, korigira se planirani višak prihoda Grada Duge Rese te manjak prihoda proračunskog korisnika Gradske knjižnice i čitaonice, te se uključuju viškovi i manjkovi prihoda ostalih proračunskih korisnika (InovaDR, Pučko otvoreno učilište i Dječji vrtić).